ভিয়েতনামের শিল্পকলায় হিন্দু-শিল্পকলার সঙ্গে বৌদ্ধ ধর্মীয় চেতনাবোধ যুক্ত হয়েছে। ১৯২৫ সালে অল্পসংখ্যক ফরাসি চিত্রকর ফাইন আর্টস কলেজে তেলরঙের কাজ শেখাতে শুরু করেন। এশীয় দ্বিবার্ষিক চারুকলা প্রদর্শনীতে শিল্পী ডাক ডাও সিল্ক কাপড়ের ওপর প্রিন্ট নিয়েছেন ‘দ্য লস্ট জেনারেশন ১-৪’ শিরোনামে। একটি ছেলে ও একটি মেয়ের মুখ অনেকগুলো জ্যামিতিক আকৃতিতে বিভক্ত হয়ে সামনের দিকে তাকিয়ে আছে। সূক্ষ্ম ও স্থূল আকৃতিতে গড়া মানুষের মুখাবয়বকে শিল্পী দেখিয়েছেন প্রজন্মের শূন্যতা হিসেবে।